Store forsinkelser på Norwegians første langflygninger
Torsdag var det klart for Norwegians første langdistanseflygning fra Oslo til New York. Som kjent har lavprisselskapet måttet vente på leveringen av sine nye Dreamliner-maskiner på grunn avomfattende problemer med batteriene. De nye flyene skal først testes på sommerruter i Europa før de skal på langtur fra august. Dermed måtte passasjerene på de første langdistanserutene ta til takke med innleide fly og delvis innleide mannskaper, blant annet fra det portugisiske selskapet Hifly. En oversikt laget av det danske nettstedet check-in.dk, viser at Norwegian hadde store forsinkelser på syv av ti av de første flygningene sine fra første avgang torsdag og i helgen.- Vi beklager at vi har hatt noen innkjøringsproblemer de første dagene. Det skyldes at vi har innleide fly og delvis innleid mannskap fra annet selskap, som har vært i en innkjøringsperiode, sier informasjonssjef i Norwegian, Lasse Sandaker-Nielsen til VG.De resterende tre flygningene hadde mindre forsinkelser eller noe kortere flytid, ifølge oversikten. - Vi forstår at det er frustrerende å bli forsinket opp til fem timer, og jobber på spreng for å få rutinene på plass. Disse forsinkelsene ser ut til å være borte nå, sier Sandaker-Nielsen. - Så det blir ikke flere forsinkelser? - Vi planlegger alltid for at flyene skal være i rute, men ting kan oppstå i løpet av kort tid, som værforsinkelser eller forsinkelser på flyplassen, sier han. - Men det blir ikke flere forsinkelser på grunn av oppstartsproblemene dere har hatt?VG har vært i kontakt med en av passasjerene på flygningen til New York som tok fem timer. - Vi fikk beskjed på sms om at flyet fra Bangkok var tre timer forsinket, men at vi skulle mte opp til innsjekk på samme tid. Dermed måtte vi vente tre timer på gardermoen. Da vi var halveis i ventetiden fikk vi beskjed om at noe ikke var som det skulle med flyet, og det ble mer venting, forteller han.- Det var kaotisk og virket veldig uprofesjonelt. Det er mulig dette blir bedre etter hvert, men hvis dette har skjedd med andre flygninger også, er det ikke bra.Ifølge Norwegians informasjonssjef har alle passasjerer som er utsatt for forsinkelser blitt kompensert for det. - Vi følger selvsagt de reglene vi må gjennom EU, som for eksempel betyr at passasjerene får mat og drikke, sier han. Han er sikker på at også servicen ombord kommer til å bli bedre så snart Norwegian har sine nye Dreamlinere på plass i august. - Vi håper de reisende forstår at det er snakk om uforsette problemer i oppstarten. Vi venter på Dreamlinerne, og med dem vil vi få et helt annet produkt. Og det er jo satt inn ekstra fly nå nettopp for at passasjerene skal komme seg fra a til b, sier han.
De første langdistanseflygningene til New York og Bangkok ble flere timer forsinket. Norwegian lover bot og bedring.